M-E Morvan  Istor ar strollad zo un istor hir a-walc'h da gontañ, peogwir dija ar strollad zo bet krouet 'ba' ar bloavezh trizek, anfin naontekant trizek ha pevar ugent, da lavaret eo zeiz vloaz, eizh vloaz dija kazimant heñ. An istor  zo, oh n'eo ket fentus, n'eo ket farsus, an tamm bihan eo drol kwa. An traoù zo digouezhet drol a-walc'h, peogwir a-raok, 'barzh kallag oa ur strollad, hag a c'hoarient en galleg, ha benn ar fin kont, ar strollad a zo aet da strad 'vel e vez laret heñ, ne oa ket deus ar strollad en galleg ken, hag me oa 'barzh ar strollad-se dija hag am boa laret deus ma soñj, am boa lakaet barzh ma fenn, ma vefe adkrog un devezh bennak ur strollad c'hoariva 'barzh Kallag, sur e vo graet e brezhoneg peogwir an teatr  brezhoneg n'eus ket re re re a dud hag a c'hoari teatr e brezhoneg, hag a oa toulloù da stouv 'barzh Kreizh Breizh dreist holl. Setu, istor ar Strollad Kallag, ha meump bet chañs da c'hoari meur a wech. Tri bezh zo bet c'hoariet ganeomp dija, kentañ tra a oa Heritaj ar vamm- gaer, ur pezh bet kinniget deomp gant Strollad Speied, tro ar bloavezhioù trizek pevarzek pempzek a pevar-ugent. Warlec'h meump c'hoariet Bitekle pe war hent ar Baradoz, ur pezh skrivet gant Gwillou Kergourlay hag a oa bet troet e brezhoneg  gant Remi Derrien 'gav din, ha c'hoariet c'hoariet gantañ pell 'zo pell 'zo dija, gant Strollad Penn ar Bed. Neuze meump adkemeret ar pezh-se, ha c'hoariet anezhañ e-pad daou vloaz, ha war-lec'h neuze ar pezh emaomp o kinnig 'barzh ar mare-mañ, da laret eo Lubaner Kreiz Breizh deus an iwerzhonat, ar skrivagner iwerzhonat John Millington Synge The Playboy of the Western World heñ, digarezit ma saozneg n'eo ket dispar, met se eo titl ar pezh e saozneg. E galleg eo bet troet gant Françoise Morvan, ur plac'h hag  a zo orin, hag a zo o chom 'barzh Pariz a gav din, hag a zo orin deus kostez Rostren hag he deus troet se, m'eus ket soñj peseurt bloavezh ken, met-se an titl a oa ganti Le baladin du monde occidental. Ha ni war-lec'h neuze, hon eus troet diwar ar saozneg Lubaner kreiz Breizh , da laret eo, ul lubaner zo ur c'honter klikoù, ur c'honter kaojoù, ur c'honter brav a draoù a bep seurt kwa, ha n'eo ket gwir tout ar pezh a lâr